CELEX: 32011R0291
Language: hr
Date: 2011-03-24 00:00:00
Title: Uredba Komisije (EU) br. 291/2011 od 24. ožujka 2011. o neophodnim laboratorijskim i analitičkim uporabama kontroliranih tvari koje nisu klorofluorougljikovodici u Uniji na temelju Uredbe (EZ) br. 1005/2009 Europskog parlamenta i Vijeća o tvarima koje oštećuju ozonski sloj

15/Sv. 009
            
            
               HR
            
            
               Službeni list Europske unije
            
            
               272
            
         32011R0291
   
               L 079/4
            
            
               SLUŽBENI LIST EUROPSKE UNIJE
            
            
               24.03.2011.
            
         
      UREDBA KOMISIJE (EU) br. 291/2011
   od 24. ožujka 2011.
   o neophodnim laboratorijskim i analitičkim uporabama kontroliranih tvari koje nisu klorofluorougljikovodici u Uniji na temelju Uredbe (EZ) br. 1005/2009 Europskog parlamenta i Vijeća o tvarima koje oštećuju ozonski sloj
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1005/2009 Europskog parlamenta i Vijeća od 16. rujna 2009. o tvarima koje oštećuju ozonski sloj (1), a posebno njezin članak 10. stavak 2.,
   budući da:
   
               (1)
            
            
               Unija je već postupno ukinula proizvodnju i potrošnju kontroliranih tvari za većinu uporaba. Od Komisije se zahtijeva da za kontrolirane tvari koje nisu klorofluorougljikovodici odredi neophodne laboratorijske i analitičke uporabe.
            
         
               (2)
            
            
               Odlukom XXI/6 stranaka Montrealskog protokola postojeće se odluke konsolidiraju, a globalno izuzeće za laboratorijske i analitičke uporabe produljuje se s 31. prosinca 2010. na 31. prosinca 2014. za sve kontrolirane tvari koje nisu klorofluorougljikovodici, čime se proizvodnja i potrošnja koje su neophodne za zadovoljavanje neophodnih laboratorijskih i analitičkih uporaba kontroliranih tvari odobravaju podložno uvjetima utvrđenim Montrealskim protokolom.
            
         
               (3)
            
            
               U Odluci VI/25 stranaka Montrealskog protokola navodi se da se uporaba može smatrati neophodnom samo ako nisu dostupna tehnički i ekonomski provediva zamjenska rješenja ili nadomjesci, koji bi bili prihvatljivi sa stajališta okoliša i zdravlja. U svojem izvješću o napretku iz 2010., Odbor za tehničku i ekonomsku procjenu (TEAP) utvrdio je značajan broj postupaka za koje su danas dostupna zamjenska rješenja umjesto uporabe kontroliranih tvari. Na temelju tih informacija i Odluke XXI/6 trebalo bi utvrditi popis uporaba za koje su dostupna zamjenska tehnički i ekonomski provediva rješenja prihvatljiva sa stajališta okoliša i zdravlja.
            
         
               (4)
            
            
               Isto tako trebalo bi sastaviti i pozitivan popis dozvoljenih neophodnih uporaba metil bromida koje su stranke dogovorile Odlukom XVIII/15, kao i uporaba za koje TEAP nije utvrdio zamjenska rješenja.
            
         
               (5)
            
            
               Osim toga, trebalo bi pojasniti da se uporaba kontroliranih tvari za svrhe osnovnog i srednjoškolskog obrazovanja ne može smatrati neophodnom i trebalo bi je ograničiti na visoko obrazovanje ili stručno osposobljavanje. Nadalje, uporabu kontroliranih tvari u priborima za kemijske pokuse koji su dostupni široj javnosti ne bi trebalo smatrati neophodnom.
            
         
               (6)
            
            
               Mjere predviđene ovom Uredbom u skladu su s mišljenjem Odbora uspostavljenog člankom 25. stavka 1. Uredbe (EZ) br. 1005/2009,
            
         DONIJELA JE OVU UREDBU:
   Članak 1.
   Proizvodnja, uvoz i uporaba kontroliranih tvari koje nisu klorofluorougljikovodici mogu se dozvoliti za svaku neophodnu laboratorijsku i analitičku uporabu navedenu u Prilogu ovoj Uredbi.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 24. ožujka 2011.
      
         
            Za Komisiju
         
         
            Predsjednik
         
         José Manuel BARROSO
         
      
   
   
      (1)  SL L 286, 31.10.2009., str. 1.
   PRILOG
   
      Neophodne laboratorijske i analitičke uporabe kontroliranih tvari koje nisu klorofluorougljikovodici
   
   
               1.
            
            
               Sljedeće uporabe kontroliranih tvari koje nisu klorofluorougljikovodici smatraju se neophodnim laboratorijskim i analitičkim uporabama:
               
                           (a)
                        
                        
                           uporaba kontroliranih tvari kao referentne norme ili etalona:
                           
                                       —
                                    
                                    
                                       za umjeravanje opreme kod koje se koriste kontrolirane tvari,
                                    
                                 
                                       —
                                    
                                    
                                       za praćenje razina emisije kontroliranih tvari,
                                    
                                 
                                       —
                                    
                                    
                                       za određivanje razina ostataka kontroliranih tvari u robi, biljkama i primarnim proizvodima;
                                    
                                 
                     
                           (b)
                        
                        
                           uporaba kontroliranih tvari u laboratorijskim toksikološkim studijama;
                        
                     
                           (c)
                        
                        
                           laboratorijske uporabe u kojima se kontrolirana tvar transformira u kemijskoj reakciji, kao u primjeru kontroliranih tvari koje se koriste kao sirovine;
                        
                     
                           (d)
                        
                        
                           uporaba metil bromida u laboratoriju radi usporedbe učinkovitosti metil bromida i zamjenskih tvari za metil bromid;
                        
                     
                           (e)
                        
                        
                           uporaba ugljik tetraklorida kao otapala za reakcije brominacije s N-bromosukcinimidom;
                        
                     
                           (f)
                        
                        
                           uporaba ugljik tetraklorida kao agensa za lančanu migraciju u reakcijama polimerizacije sa slobodnim radikalima;
                        
                     
                           (g)
                        
                        
                           sve druge laboratorijske i analitičke uporabe za koje nije dostupno tehnički i ekonomski provedivo zamjensko rješenje.
                        
                     
         
               2.
            
            
               Sljedeće uporabe svih kontroliranih tvari koje nisu klorofluorougljikovodici ne smatraju se neophodnim laboratorijskim i analitičkim uporabama:
               
                           (a)
                        
                        
                           rashladna i klimatizacijska oprema koja se koristi u laboratorijima, uključujući hlađenu laboratorijsku opremu kao što su ultracentrifuge;
                        
                     
                           (b)
                        
                        
                           čišćenje, prerada, popravak ili rekonstrukcija elektroničkih komponenata ili sklopova;
                        
                     
                           (c)
                        
                        
                           konzervacija publikacija i arhiva;
                        
                     
                           (d)
                        
                        
                           sterilizacija materijala u laboratoriju;
                        
                     
                           (e)
                        
                        
                           svaka uporaba u osnovnom i srednjoškolskom obrazovanju;
                        
                     
                           (f)
                        
                        
                           kao komponente u priborima za kemijske pokuse koji su dostupni široj javnosti i nisu namijenjeni uporabi u visokom obrazovanju;
                        
                     
                           (g)
                        
                        
                           u svrhu čišćenja ili sušenja, uključujući uklanjanje masti iz staklenog pribora i druge opreme;
                        
                     
                           (h)
                        
                        
                           za određivanje ugljikovodika, ulja i masti u vodi, tlu, zraku ili otpadu;
                        
                     
                           (i)
                        
                        
                           ispitivanje katrana u materijalima za polaganje cesta;
                        
                     
                           (j)
                        
                        
                           uzimanje otisaka u forenzici;
                        
                     
                           (k)
                        
                        
                           ispitivanje organske tvari u ugljenu;
                        
                     
                           (l)
                        
                        
                           kao otapalo u određivanju prisutnosti cijanokobalamina (vitamina B12) i indeksa bromina;
                        
                     
                           (m)
                        
                        
                           u metodama u kojima se koristi selektivna topljivost u kontroliranoj tvari, uključujući određivanje kaskarozida, ekstrakata tiroida kao i formiranje pikrata;
                        
                     
                           (n)
                        
                        
                           za predkoncentriranje analita kod kromatografskih metoda (npr. visokoučinkovite tekućinske kromatografije (HPLC), plinske kromatografije (GC), adsorpcijske kromatografije), atomske apsorpcijske spektroskopije (AAS), spektroskopije induktivno spregnute plazme (ICP), rendgenske fluorescentne analize;
                        
                     
                           (o)
                        
                        
                           za određivanje indeksa joda u mastima i uljima;
                        
                     
                           (p)
                        
                        
                           sve ostale laboratorijske i analitičke uporabe za koje je dostupno tehnički i ekonomski provedivo zamjensko rješenje.